User talk:Nelsonponraj

PUDUKOTTAI, TUTICORIN DISTRICT, TAMILNADU - 628103 புதுக்கோட்டை ஒரு கிராமச் சூழ்நிலையும் பட்டணத்துச் சூழ்நிலையும் கலந்து ஓர் இனிய எளிய ஊர். இது ஓரு வளர்ந்து வரும் கிராமம். இங்கு பல்வகை சமயவாதிகளும், பல இனத்தவர்களும் இணைந்து வாழ்வதே இவ்-ஊரின் சிறப்பு. புதுக்கோட்டையின் அமைதியே தூத்துக்குடி, திருநெல்வேலி, பாளையங்கோட்டை ஆகிய பெரு நகரங்களில் பணியாற்றுகிறவர்களை தன்னிடம் இழுக்கும் ஈர்ப்பு விசையாகும்.

ஒரு நகரில் இருக்கும் வாய்ப்புகள், வசதிகள் புதுக்கோட்டையில் உண்டு. பேரூந்து வசதி, மருத்துவ வசதி, தொடக்கக் கல்வி, மேல்நிலைக் கல்வி, கல்லூரிக் கல்வி, தொழிற்பயிற்சி, தொழிற்கூடம் பெரிய பெரிய ஆலைகள் போன்ற வசதிகள் இருப்பதால் நூற்றுக்கணக்கான மக்கள் புதுக்கோட்டையை நாடி வருகின்றனர். அமைதியை நாடுகின்ற மக்களுக்காக காவல் நிலையம், சார் பதிவாளர் அலுவலகம், ஊராட்சி ஒன்றிய அலுவலகம், கால்நடை மருத்துவமனை என பல்வேறு வசதிகளைப் பெற்றிருப்பது புதுக்கோட்டையின் சிறப்பு ஆகும்.

புதுக்கோட்டையில் உள்ள சி.எஸ்.ஐ. பிரசன்ன ஆலயம் சிறப்பு வாய்ந்த ஆங்கிலேய மிஷனரிகளால் கட்டப்பட்ட சிறந்த ஓர் ஆலயமாகும். மே மாதம் இவ்வாலயத்தில் நடைபெறும் அசனத் திருவிழாவை சுற்றுப்பகுதியில் உள்ள 20000 க்கும் மேற்பட்டோர் ஜாதி, மத, இன பேதமின்றி ஒற்றுமையாக கொண்டாடுவது தனிச் சிறப்பாகும். இவ்ஊரின் மற்றொரு சிறப்பு ” பல இன, மத மக்கள் வாழ்ந்தாலும் யாவரும் ஓரினம் என்ற இந்திய தாய் திருநாட்டின் கொள்கையை வாழும் மக்கள் கூட்டம் நிறைந்த ஊராகும.